- «Հունիսի 6 -ին «Glory» կազմակերպության հրավերքով` Ֆրանսիայի Լիլե քաղաքում մասնակցելու եմ «Glory» կազմակերպության կողմից կազմակերպվելիք մրցաշարին, որի ժամանակ մենամարտելու եմ ֆրանսիացի մարտիկ` Քոուլիբալյուի հետ, իսկ հուլիսի սկզբներին մասնակցելու եմ K-1 World GP վարկածով մրցաշարին, որը տեղի կունենա Ճապոնիայում: Այդ մասին մոտ օրերս ավելի մանրամասն կտեղեկացնեմ, իսկ աշխարհի բոլոր հայազգի մարզիկ - մարտիկներին` անկախ նրանից, թե որ սպորտաձևն են ներակայցնում` մաղթում եմ թե՛ կյանքում և, թե՛ սպորտային կարիերայի ընթացքում առողջություն, հաջողություն, կամքի ուժ ու անսպառ հաղթանակներ: Մենք արդեն աշխարհին ապացուցել ենք, թե ինչպիսի հզոր ուժի տեր մարտիկներ ենք: Իսկ իմ երազանքը մեկն է, որ գոնե մեկ մենամարտ անցկացնեմ Հայաստանում` հայոց հողի վրա», - իր խոսքն եզրափակեց հայազգի մարտիկ` Մարատ Գրիգորյան, ով ընդամենը 3 օր առաջ նվաճելով «Աշխարհի չեմպիոն» տիտղոսը` հաղթանակը նվիրել է 1915 թ. Ցեղասպանության 100 - ամյակին: